Muhammad Deif

Mohammed Deif (; lahir 1965 di Khan Yunis), lahir sebagai Mohammed Diab Ibrahim al-Masri, ialah seorang warga Palestine, dan komander tentera tertinggi Briged Izzuddin Al-Qassam, sayap ketenteraan Hamas. Dia merupakan orang 'paling dikehendaki' oleh Israel selama 24 tahun sejak 1995 di atas keterlibatan langsung dalam serangan terhadap Israel seperti membunuh tentera IDF, pengeboman berani mati dan penculikan. Cubaan terakhir Israel untuk membunuh Deif berlaku dalam sebuah serangan udara pada 19 Ogos 2014. Hamas menafikan Deif terbunuh. Isteri, bayi lelaki dan anak perempuan Deif meninggal dunia dalam serangan tersebut.

Jabatan Negara Amerika Syarikat menambah Deif dalam senarai 'Pengganas Global Khas Ditetapkan' pada 8 September 2015.

Kerjaya Hamas 
Deif mempelajari kemahiran memasang alat letupan reka ganti daripada Yahya Ayash. Selepas pembunuhan Ayyash, beliau mula memainkan peranannya dalam Briged Izzuddin al-Qassam.

Deif menjadi komander Briged Izzuddin Al-Qassam selepas Israel membunuh Salah Shehadeh pada Julai 2002. Israel mengesyaki beliau menjadi pembuat bom dan mempertanggungjawabkan beliau terhadap kematian orang awam akibat pengeboman berani mati sejak 1996, termasuk pengeboman bas Jalan Jaffa di Baitulmuqaddis. Beliau dianggap sebagai pereka roket Qassam bersama dengan Nidal Fat'hi Rabah Farahat dan Adnan al-Ghoul. Beliau berada dalam tahanan Palestin dari Mei 2000 hingga April 2001. Deif merupakan orang yang paling dikehendaki Israel selama beberapa tahun.

Percubaan membunuh terhadap Deif 
Deif telah terselamat daripada empat serangan Israel, yang menyebabkan beliau mengalami kecacatan. Pada Ogos 2001, sebuah helikopter Apache Israel menembak peluru berpandu ke kereta yang dinaikinya.

Beliau dilaporkan maut dalam satu lagi serangan udara pada 27 September 2002, namun disahkan selamat oleh seorang pegawai Israel.

Pada 2003, Israel cuba menyerang Deif dalam sebuah apartmen, namun beliau dan rakannya melarikan diri pada saat-saat terakhir.

Pada pagi 12 Julai 2006 pula, pesawat Israel meletupkan sebuah rumah di mana para pemimpin Hamas bermesyuarat. Deif terselamat, namun tulang belakangnya cedera. Selepas peristiwa ini, Ahmad al-Ja'bari menjadi komander sementara sayap tentera Hamas.

Rujukan 

Kelahiran 1960
Orang hidup
Anggota ketenteraan Hamas
Muslim Palestin